หุ้นน้องใหม่ TKN เปิดเทรดวันแรกเหนือ IPO เกือบ 30%
TKN เปิดเทรดวันแรกราคาอยู่ที่ 5.15 บาท ล่าสุด ณ เวลา 10.00 น. ราคาอยู่ที่ 5.20 บาท เพิ่มขึ้น 1.20 บาท หรือ 30% สูงสุดที่ 5.25 บาท ต่ำสุดที่ 5.10 บาท จากราคาขาย IPO ที่ 4 บาท มูลค่าซื้อขายที่ 715.89 ล้านบาท
3 ธ.ค. 2558

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN เปิดเทรดวันแรกราคาอยู่ที่ 5.15 บาท ล่าสุด ณ เวลา 10.00 น. มาที่ 5.20 บาท เพิ่มขึ้น 1.20 บาท หรือ 30% สูงสุดที่ 5.25 บาท ต่ำสุดที่ 5.10 บาท จากราคาขาย IPO ที่ 4 บาท มูลค่าซื้อขายที่ 715.89 ล้านบาท ขณะที่ดัชนีตลาดหุ้นไทยโดยรวมลบ 0.52%
นายก้องเกียรติ โอภาสวงการ ประธานกรรมการบริหาร บล.เอเซีย พลัส ผู้จัดการการจัดจำหน่ายและรับประกันการจำหน่ายหุ้น TKN เปิดเผยว่า จำนวนหุ้นไอพีโอของ TKN จำนวน 360 ล้านหุ้น ราคาพาร์ 0.25 บาท ราคาไอพีโอ 4 บาท หลังจากที่เปิดให้จองซื้อวันแรกก็จำหน่ายหมด ทำให้บริษัทระดมเงินทุนได้ถึง 1,440 ล้านบาท โดยเงินจำนวนนี้จะใช้สร้างโรงงานใหม่ และจัดซื้อเครื่องจักร รวมถึงใช้เป็นทุนหมุนเวียนในบริษัท โดยจะนำหุ้นเขาทำการซื้อขายในตลาดหลักทรัพย์(SET)
อนึ่ง TKN เป็นผู้ประกอบธุรกิจผลิตและจำหน่ายสาหร่ายแปรรูปภายใต้ตราสินค้า “เถ้าแก่น้อย” รวมถึงขนมขบเคี้ยวประเภทอื่นๆ เช่น ข้าวโพดอบกรอบ เป็นต้น โดยลักษณะของผลิตภัณฑ์และบริการแบ่งเป็น 5 ประเภทได้แก่ 1) สาหร่ายทอดกรอบ 2) สาหร่ายย่าง 3) สาหร่ายเทมปุระ 4) สาหร่ายอบ 5) ผลิตภัณฑ์อื่น ประกอบด้วย ธุรกิจข้าวโพดอบกรอบ ธุรกิจร้านจำหน่ายขนมขบเคี้ยวและของฝาก และธุรกิจขนมปังอบกรอบและข้าวโพดอบกรอบ